Gestir með eigin kokk í för komu með þyrlum Það vakti talsverða athygli í dag í Grundarfirði þegar fjórar þyrlur á vegum Helo og Reykjavík Helicopters lentu á túninu við bæinn Gröf . Þarna voru á ferð um tuttugu erlendir ferðamenn sem ferðast með þessum hætti . Gestirnir voru í Grundarfirði í góðu yfirlæti á Hótel Framnesi þaðan sem þeir fóru m.a. á sjóstöng með Brimrúnu SH . Þyrlurnar mættu hlaðnar mat og með eigin matreiðslumann sem matreiddi fyrir gestina að lokinni veiðiferðinni . Flugu loks gestirnir á brott með þessum vígalegu fararskjótum að máltíð lokinni .